- Alex Chipciu nu s-a ferit de cuvinte după ce U Cluj a ratat calificarea în playoff
- Ce a spus după remiza cu FC Voluntari
- Cursa de Formula 2 de la Marele Premiu al Arabiei Saudite e live în AntenaPLAY, pe canalul dedicat (azi, 15:25)Cursa de Formula 2 de la Marele Premiu al Arabiei Saudite e live în AntenaPLAY, pe canalul dedicat (azi, 15:25)
Alex Chipciu nu s-a ferit de cuvinte după ce U Cluj a ratat calificarea în playoff. Jucătorul "șepcilor roșii" a vorbit despre duelul care îi putea duce pe clujeni în primele 6 echipe din Liga 1.
U Cluj s-a deplasat la Voluntari pentru partida care îi putea duce în playoff. Totuși, duelul de pe stadionul "Anghel Iordănescu" s-a încheiat cu scorul de 0-0, iar "șepcile roșii" au ratat calificarea. Duelul din ultima etapă a sezonului regular a fost LIVE TEXT pe AS.ro.
Alex Chipciu nu s-a ferit de cuvinte după ce U Cluj a ratat calificarea în playoff
Jucătorul echipei pregătite de Ioan Ovidiu Sabău s-a plâns de faptul că FC Voluntari a făcut meciul dificil, având în vedere că, în opinia sa, ilfovenii lui Dică nu au jucat la victorie.
Totodată, Alex Chipciu a menționat faptul că toți jucătorii legitimați la U Cluj sunt dezamăgiți pentru că nu au intrat în play-off. De asemenea, a anunțat și obiectivul echipei sale.
"Trebuie să analizăm toată evoluția noastră, nu doar un singur meci. Pe analiză au fost mai multe meciuri care au dus aici. A fost un meci ciudat, am spus că jucăm un sistem, s-a accidentat Roguljic și l-am schimbat.
Ei au jucat 5-4-1, nu ne-am așteptat, credeam că vor puncte, nu să facă egal. Am avut ocazii, cred că acolo s-a jucat meciul. Petrolul egalase și ea, era nebunie.
Până în minutul 70 am simțit o presiune pe toată lumea. A fost prea mare pentru noi, și eu m-am simțit presat. Mergem înainte, asta este. Încercăm să ne propunem lucruri mai bune, să terminăm pe locul 7 în playout"
Alex Chipciu: "Ce să mai faci acum"
"Joci în playoff, sunt meciuri frumoase. Și noi avem o primă de playoff în contract. Erau meciuri foarte importante, clar voiam locul 6. Am mers la atac, dar nu știam ce se întâmplă în alte părți. Știam că Sepsi are 1-0, după că au egalat. Poți să riști totul și să iei gol totuși.
Am întâlnit un adversar care nu și-a dorit nimic. E greu să le pui probleme. Trebuia să intrăm mai mult între linii. Acum e tardiv, să cauți vinovatul.
Mergem la următoarele meciuri, mai avem Cupa. Vrem să jucăm barajul pentru Europa. Vom vedea.
Dacă ne uităm la bugete nu e neapărat ceva ratat. Sepsi dă salarii mult mai mari decât aici. Obiectivul de la începutul sezonului era locurile 7-9.
Nu am avut ședință în vestiar. Am spus toți ce am simțit, și mister la fel. E nemulțumire, toată lumea e dărâmată. Ce să mai faci acum. Nu poți să spui că e vina cuiva. Pe viitor vom fi mai buni decât am fost azi", a spus Alex Chipciu, la digisport.ro.